CELEX: 32021D0964
Language: lv
Date: 2021-05-26 00:00:00
Title: Padomes Lēmums (ES) 2021/964 (2021. gada 26. maijs) par to, lai noslēgtu Brīvprātīgu partnerattiecību nolīgumu starp Eiropas Savienību un Hondurasas Republiku par meža tiesību aktu ieviešanu, pārvaldību un koka izstrādājumu tirdzniecību uz Eiropas Savienību

18.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 217/1
               
            
         PADOMES LĒMUMS (ES) 2021/964
         (2021. gada 26. maijs)
         par to, lai noslēgtu Brīvprātīgu partnerattiecību nolīgumu starp Eiropas Savienību un Hondurasas Republiku par meža tiesību aktu ieviešanu, pārvaldību un koka izstrādājumu tirdzniecību uz Eiropas Savienību
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 3. punkta pirmo daļu un 207. panta 4. punkta pirmo daļu saistībā ar 218. panta 6. punkta a) apakšpunkta v) punktu un 218. panta 7. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:
         
                     (1)
                  
                  
                     Komisija 2003. gada maijā pieņēma paziņojumu Eiropas Parlamentam un Padomei “Meža tiesību aktu ieviešana, pārvaldība un tirdzniecība (FLEGT) – ES rīcības plāna priekšlikums”. Minētajā paziņojumā izklāstītajā rīcības plānā (“FLEGT rīcības plāns”) tika pausts aicinājums veikt pasākumus ar mērķi vērsties pret nelikumīgu mežizstrādi, attīstot brīvprātīgus partnerattiecību nolīgumus ar kokmateriālu ražotājvalstīm. Padomes secinājumi par FLEGT rīcības plānu tika pieņemti 2003. gada oktobrī, un Eiropas Parlamenta rezolūcija par šo jautājumu tika pieņemta 2005. gada 11. jūlijā.
                  
               
                     (2)
                  
                  
                     Saskaņā ar Padomes Lēmumu (ES) 2020/2185 (2) Brīvprātīgu partnerattiecību nolīgums starp Eiropas Savienību un Hondurasas Republiku par meža tiesību aktu ieviešanu, pārvaldību un koka izstrādājumu tirdzniecību uz Eiropas Savienību (“nolīgums”) tika parakstīts 2021. gada 23. februārī, ar noteikumu, kas tas tiks noslēgts vēlāk.
                  
               
                     (3)
                  
                  
                     Nolīgums būtu jāapstiprina,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Brīvprātīgu partnerattiecību nolīgums starp Eiropas Savienību un Hondurasas Republiku par meža tiesību aktu ieviešanu, pārvaldību un koka izstrādājumu tirdzniecību uz Eiropas Savienību (3).
         
         
            2. pants
            Padomes priekšsēdētājs Savienības vārdā sniedz nolīguma 31. pantā paredzēto paziņojumu (4).
         
         
            3. pants
            Komisija pārstāv Savienību Nolīguma īstenošanas apvienotajā komitejā, kas izveidota, ievērojot nolīguma 19. pantu.
            Dalībvalstis drīkst piedalīties Nolīguma īstenošanas apvienotās komitejas sanāksmēs kā Savienības delegācijas locekles.
         
         
            4. pants
            Lai grozītu nolīguma pielikumus saskaņā ar nolīguma 26. pantu, Komisija ir pilnvarota saskaņā ar Padomes Regulas (EK) Nr. 2173/2005 (5) 11. panta 3. punktā minēto procedūru apstiprināt šādus grozījumus Savienības vārdā.
         
         
            5. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 26. maijā
            
               
                  Padomes vārdā –
               
               
                  priekšsēdētāja
               
               M. do C. ANTUNES
            
         
         
            (1)  2021. gada 26. aprīļa piekrišana (Oficiālajā Vēstnesī vēl nav publicēta).
         
            (2)  Padomes Lēmums (ES) 2020/2185 (2020. gada 18. decembris) par to, lai Eiropas Savienības vārdā parakstītu Brīvprātīgu partnerattiecību nolīgumu starp Eiropas Savienību un Hondurasas Republiku par meža tiesību aktu ieviešanu, pārvaldību un koka izstrādājumu tirdzniecību uz Eiropas Savienību (OV L 435, 23.12.2020., 63. lpp.).
         
            (3)  Skatīt šā Oficiālā Vēstneša 3. lappusi.
         
            (4)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
         
            (5)  Padomes Regula (EK) Nr. 2173/2005 (2005. gada 20. decembris) par FLEGT licencēšanas sistēmas izveidi kokmateriālu importam Eiropas Kopienā (OV L 347, 30.12.2005., 1. lpp.).